b'\n_START_ARTICLE_\nNordisk Tidsskrift for Biologisk Medisin\n_START_PARAGRAPH_\nNordisk Tidsskrift for Biologisk Medisin (Nordic Journal of Biological Medicine) (ISSN 1502-1475) var et nordisk fagtidsskrift for medisin som utkom i \xc3\xa5rene 2001\xe2\x80\x932002._NEWLINE_Tidsskriftet tok s\xc3\xa6rlig opp to forhold: For det f\xc3\xb8rste hvordan mennesket blir p\xc3\xa5virket av faktorer i det fysiske, kjemiske og biologiske milj\xc3\xb8et, hvilket i stor grad faller inn under det som kalles milj\xc3\xb8medisin. For det andre tok tidsskriftet opp forskning og forhold omkring hvordan ulike lidelser som oppst\xc3\xa5r i samspill mellom mennesket og dets milj\xc3\xb8, kan forebygges, lindres og/eller helbredes. Dette omfatter blant annet \xc3\xa5 sette fokus p\xc3\xa5 livsstil, ern\xc3\xa6ring, kosttilskudd, naturmedisin og behandlingsmetoder som s\xc3\xa6rlig fremmer evnen til selvhelbredelse._NEWLINE_Initiativtaker og redakt\xc3\xb8r av Nordisk Tidsskrift for Biologisk Medisin var Geir Bj\xc3\xb8rklund. Artikler pulisert i tidsskriftet ble indekssert i AMED \xe2\x80\x93 Allied and Complementary Medicine Database, SweMed+ og Norart.'